PolyAgent/wiki_georgian_en_parallel_20231101 huggingface dataset:
რუსული მაფია

რუსული მაფია, აგრეთვე ცნობილი როგორც „წითელი მაფია“ — ეს სახელი დაერქვა მრავალეთნიკურ ორგანიზებულ კრიმინალთა ჯგუფს, რომლებიც საბჭოთა კავშირიდან გამოჩნდნენ, ამ ქვეყნის დეზინტეგრაციის შემდეგ. რუსებთან ერთად, ეს ტერმინი ასევე მოიცავს ჩეჩნებს, ქართველებს, უკრაინელებს, სომხებს, აზერბაიჯანელ მაფიოზებსა და ასევე შედარებით მცირერიცხოვან მაფია-ჯგუფებს სხვა ყოფილი საბჭოთა რესპუბლიკებიდან.
რუსული მაფია, როგორც ჩანს, ისეთივე პრინციპითაა ორგანიზებული, როგორც ლეგენდარული იტალიური მაფია. თუმცა მიიჩნევენ, რომ ეს გაცილებით ნაკლებად ინტეგრირებული ორგანიზაციაა საკმაოდ ხშირი სკანდალური შიდა-ომებითა და მკვლელობებით. განსაკუთრებით ბარბაროსულ პრაქტიკად მიიჩნევა რუსული მაფიის მიერ „გამყიდველი“ წევრის განადგურებასთან ერთად მასთან „გამყიდველის“ მთელი ოჯახის მიყოლება.
რუსული მაფიის წარმოშობის წყაროები გაცილებით ძველია, ვინაიდან ორგანიზებული კრიმინალი საბჭოთა კავშირის სივრცეში იმპერიის დროიდან მოყოლებული არსებობდა, როგორც არსებული სისტემის მიმართ წინააღმდეგობა, ე.წ. „ქურდული სამყაროს“ სახით. მეორე მსოფლიო ომის დროს, მრავალი მათგანი წითელ არმიაში ჩაეწერა, რამაც დასაბამი მისცა ე.წ. „ბოზთა ომს“, რომელმაც მრავალი მთავრობის აგენტად მონათლული ქურდი იმსხვერპლა, სტალინის პერიოდში ქურდთა მთელ მიწისქვეშა გაერთიანებასთან ერთად დარჩენილი კრიმინალები ახალი გადარჩენის სტრატეგიის ძიებაში იყვნენ და დაიწყეს სობჭოთა ელიტასთან კავშირების გაბმა, შექმნეს რა გავლენიანი რუსული შავი ბაზარი.
კრემლის მიერ რეფორმების გატარების მცდელობის მიუხედავად, კრიმინალები სულ უფრო ძლიერდებოდნენ. მიუხედავად ამისა, ნამდვილი გადატრიალება კრიმინალური ორგანიზაციებისთვის მოხდა 1990-იან წლებში ეკონომიკური ჩავარდნის დროს, რომელმაც საბჭოთა კავშირის დაშლა გამოიწვია. ფულის შოვნას მოწყურებული მრავალი ყოფილი მთავრობის მოხელე კრიმინალურ სამყაროს აკითხავს და მაფია ბუნებრივი გაგრძელება გახდა წარსული მოვლენების. ამჟამად ოფიციალური მონაცემებით 100.000-მე რუსეთის მოქალაქე (და რუსული წარმოშობის პირები საზღვარგარეთ) „სრული დატვირთვის“ პროფესიონალი „განგსტერია“, ხოლო ამის გარდა ადამიანთა გაცილებით დიდი რიცხვი დროდადრო ებმება ხოლმე ამგვარ საქმიანობაში.
ორგანიზებული დანაშაული
პიეტრო დ’აბანო

პიეტრო დ’აბანო (დ. 1250 — გ. 1316) — იტალიელი ექიმი, ფილოსოფოსი, ასტროლოგი. დაიბადა აბანო-ტერმეში ქალაქ პადუასთან ახლოს. ასწავლიდა მედიცინას პადუას უნივერსიტეტში. როგორც ნეოპლატონიკოსი და ავეროესის მიმდევარი დააპატიმრა ინკვიზიციამ და პადუას ციხეში გამოამწყვდია. პატიმარი საგამოძიებო პროცესის დამთავრებამდე ციხეშივე გარდაიცვალა 1316 წელს.
ლიტერატურა
უნივერსალური ენციკლოპედიური ცნობარი, ტ. 1, გვ. 46, თბ., 2007
იტალიელი მედიკოსები
იტალიელი ფილოსოფოსები
იტალიელი ასტროლოგები
დაბადებული 1250
გარდაცვლილი 1316
ვიკიბანაკი

ვიკიბანაკი — „ვიკიმედია სომხეთის“ პროექტი, რომელიც ხორციელდება სომხეთში. ვიკიბანაკის მიზანია განავითაროს ვიკიპედია ქალაქ ერევნის და სომხეთის სხვადასხვა სკოლის მოსწავლეებისა და სტუდენტების დახმარებით. ამავდროულად ხელი შეუწყოს მათ აქტიურ დასვენებას. პროექტი პირველად განხორციელდა ქალაქ ვანაძორში 2014 წელს.
ფორმატი
14-20 წლის აქტიური ვიკი-რედაქტორები ღებულობენ უფასო ვაუჩერებს დასვენებისათვის. ამასთანავე მათ ეძლევათ ფულადი ანაზრაურებაც. დღეში სამი საათის განმავლობაში, მონაწილეები ახდენენ ვიკიპედიის რედაქტირებას დასავლურ და აღმოსავლურ სომხურ ენებზე. მათ ეხმარებიან გამოცდილი რედაქტორები.
მიზნები
ვიკი-ბანაკის მიზანია სომხური ვიკიპედიის განვითარება მოსწავლეების დახმარებით, ასევე დასავლურ სომხური ვიკიპედიის დაარსება.
ერთი დღე ბანაკში
14 დღის განმავლობაში ბანაკის მონაწილეები სწავლობენ რედქტირების ინსტრუმენტებს გამოცდილი რედაქტორების დახმარებით, ქმნიან ახალ სტატიებს. იმისათვის რომ გაუადვილდეთ მუშაობა ვიკი-რესურსებში ამატებენ ლიტერატურას, საიდანაც ახდენენ სტატიების წერას ვიკიპედიაში. ვიკი-ბანაკი გარდა ვიკი-რედაქტირებისა მოიცავს ყოველდღიურ ვარჯიშებს, ცეკვებს, აჩვენებენ ფილმებს, ტარდება შეხვედრები მეცნიერებთან, მწერლებთან და კულტურის მოღვაწეებთან.
სქოლიო
ვიკი-პროექტები
შელკანოვო (ბირსკის რაიონი)

შელკანოვო (ბირსკის რაიონი)
შელკანოვო — სოფელი რუსეთის ფედერაციაში, ბაშკირეთის რესპუბლიკის ბირსკის რაიონში.
2010 წლის მონაცემებით, სოფელში ცხოვრობს 576 ადამიანი. რაიონულ ცენტრ ბირსკიდან დაშორებულია 38 კილომეტრით. უახლოესი რკინიგზის სადგურია უფა, რომელიც დაშორებულია 55 კმ-ით.
2002 წლის აღწერის მიხედვით, მოსახლეობის უმრავლესობას მარიელები შეადგენენ (90 %).
რესურსები ინტერნეტში
Совет муниципальных образований Республики Башкортостан.
სქოლიო
ბირსკის რაიონის სოფლები
Pure Narcotic

Pure Narcotic
„Pure Narcotic“ — ბრიტანული პროგრესული როკ-ჯგუფ Porcupine Tree-ს სიმღერა, გამოცემული, როგორც მესამე სინგლი 1999 წლის სტუდიური ალბომიდან Stupid Dream. სინგლი გამოიცა როგორც CD-ზე, ასევე 7" გრამფირფიტაზე.
„Tinto Brass“-ის საკონცერტო შესრულება ჩაწერილია საუთჰემპტონის უნივერსიტეტში, 1999 წლის 24 აპრილს. იგივე საკონცერტო ვერსია მოხვდა Lightbulb Sun-ის გერმანულ გამოცემაში. „Door to the River“ და „Nine Cats“ აღებულია აუდიოკასეტიდან Insignificance.
სიმღერების სია
ყველა სიმღერის ავტორი – სტივენ უილსონი, გარდა მითითებულისა.
Pure Narcotic (შემოკლებული) - 3:43
Tinto Brass (საკონცერტო, საუთჰემპტონის უნივერსიტეტი) - 6:47 (ბარბიერი/ედვინი/მეიტლენდი/უილსონი)
Door to the River - 4:27 (ბარბიერი/ედვინი/მეიტლენდი/უილსონი)
სიმღერების სია (7")
მხარე A
Pure Narcotic (შემოკლებული) 3:43
მხარე B
Nine Cats (აკუსტიკური) 4:14 (უილსონი/ალან დაფი)
რესურსები ინტერნეტში
სტივენ უილსონის სრული დისკოგრაფია
Porcupine Tree-ს სიმღერები
1998 წლის სიმღერები
1999 წლის სინგლები
ოდოარდო ფარნეზე (პარმის პრინცი)

ოდოარდო ფარნეზე (პარმის პრინცი)
ოდოარდო ფარნეზე (დ. 12 აგვისტო, 1666, კოლორნო, იტალია — გ. 6 სექტემბერი, პარმა, იტალია) — ფარნეზეების დინასტიის წარმომადგენელი. პარმისა და პიაჩენცის ჰერცოგ რანუჩო II-ისა და იზაბელა დ’ესტეს უფროსი ვაჟი. ესპანეთის დედოფალ ისაბელ ფარნეზეს მამა.
ბიოგრაფია
ოდოარდო ფარნეზე დაიბადა 1666 წლის 12 აგვისტოს კოლორნოში, ფარნეზეების საზაფხულო რეზიდენციაში. იგი იყო პარმისა და პიაჩენცის ჰერცოგ რანუჩო II-ისა და მისი მეორე ცოლის, იზაბელა დ’ესტეს უფროსი ვაჟი და უმცროსი შვილი. ოდოარდოს დედა მასზე მშობიარობის შემდეგ გამოწვეული გართულებებით გარდაიცვალა იმავე წლის 21 აგვისტოს, 31 წლის ასაკში, რის შემდეგაც მოდენასთან ალიანსის შესანარჩუნებლად მამამისმა ცოლად ოდოარდოს დეიდა, მარია დ’ესტე შეირთო.
რანუჩო II-მ ოდოარდოს უფროსი და, მარგერიტა მარია ფარნეზე მოდენის ჰერცოგს მიათხოვა, რის შემდეგაც უკვე ვაჟის დაქორწინებაზეც დაიწყო ფიქრი, თუმცა იტალიელი რძალი არ სურდა. ამის გამო 1690 წლის 3 აპრილს ოდოარდო ფარნეზე მარიონეტულად დაქორწინდა დოროთეა სოფია ნოიბურგელზე, პფალცის კურფიურსტ ფილიპ ვილჰელმისა და ელიზაბეთ ამალია ჰესენ-დარმშტადტელის უმცროს ქალიშვილზე. წყვილის ნამდვილი ქორწინება 1690 წლის 17 მაისს შედგა პარმის კათედრალში.
ოდოარდოსა და დოროთეა სოფიას ქორწინება დიდად წაადგა ფარნეზეებს, რამეთუ მისი ახალი მეუღლის დები იყვნენ საღვთო რომის იმპერატორის, ავსტრიის, ბოჰემიის, უნგრეთის, პოლონეთის, ესპანეთისა და პორტუგალიის მეფეთა ცოლები, რამაც ცხადია პარმა ევროპის საერთაშორისო ასპარეზზე გამოიყვანა.
ოდოარდო ფარნეზე მამის, რანუჩო II-ის გარდაცვალებამდე სულ ცოტა ხნით ადრე, 1693 წლის 6 სექტემბერს მოკვდა, 27 წლის ასაკში. მისი ქვრივი დოროთეა სოფია სასწრაფოდ დაქორწინდა ოდოარდოს ნახევარ-ძმა ფრანჩესკოზე, თუმცა მასთან შვილები აღარ ჰყოლია. უკვე 1694 წელს გარდაიცვალა რანუჩო ფარნეზეც, რითაც ტახტი ფრანჩესკომ დაიკავა.
შვილები
ალესანდრო იგნასიო (1691-1693), გარდაიცვალა მცირეწლოვანი;
ელიზაბეტა (შემდეგში ისაბელი) (1692-1766), ცოლად გაჰყვა ესპანეთის მეფე ფილიპე V-ს, რომელთანაც შეეძინა ესპანეთისა და ორი სიცილიის მეფე კარლოს III, პორტუგალიის დედოფალი მარიანა ვიქტორია, პარმისა და პიაჩენცის ჰერცოგი ფილიპე I, საფრანგეთის დოფინი მარია ტერეზა და სარდინიის დედოფალი მარია ანტონია;
ლიტერატურა
Philip V of Spain: The King Who Reigned Twice, by Henry Kamen, Cumberland, Rhode Island: Yale University Press (2001) ISBN 978-0-300-08718-5
დაბადებული 12 აგვისტო
დაბადებული 1666
გარდაცვლილი 6 სექტემბერი
გარდაცვლილი 1693
ფარნეზეები
ტახტის მემკვიდრეები რომლებმაც ვერ შეძლეს ტახტზე ასვლა
Famelica bitrudis

Famelica bitrudis — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
მუცელფეხიანები
იპოლიტო ნიევო

იპოლიტო ნიევო (Ippolito Nievo; , პადუა - 4 მარტი, 1961) — იტალიელი მწერალი, პუბლიცისტი და პოლიტიკური მოღვაწე. რისორჯიმენტოს მონაწილე. ჯუზეპე გარიბალდის მხარდამჭერი.
ბიოგრაფია
იპოლიტო იურისტის შვილი იყო. მან დაამთავრა პადუას უნივერსიტეტის იურიდიული ფაკულტეტი, მაგრამ უარი თქვა იურიდიულ პრაქტიკაზე, არ სურდა მმართველი ავსტრიული რეჟიმის მხარდაჭერა და მოგვიანებით ჯუზეპე გარიბალდის არმიას შეუერთდა. მონაწილეობა მიიღო მის სიცილიის კამპანიაში .
სიკვდილი
სიცილიიდან სახლში, პენუაში დაბრუნებისას იპოლიტო ნიევო გარდაიცვალა ტირენიის ზღვაში გემის მსხვრევის შედეგად. მისი ტრაგიკული სიკვდილისადმი მიძღვნილ ნაშრომებში არსებობს გემის "ჰერკულესის" განზრახ ჩაძირვის პოპულარული ჰიპოთეზა. გემ "ჰერკულესის"-ზე,რომელზეც მწერალთან ერთად იყო გარიბალდიანების მნიშვნელოვან ფინანსურ ანგარიშები. ამ თვალსაზრისს, უმბერტო ეკო იზიარებს თავის რომანში "პრაღის სასაფლაო".
შემოქმედება
ხანმოკლე ცხოვრების მანძილზე ნიევომ გამოსცა რომანები „სიკეთის ანგელოზი“ (1856 ) და "გრაფი-მწყემსი" (1857 ), "სოფლის ნოველები" (გამოიცა 50-იან წლებში), ლექსების კრებული "ციცინათელები" (Le lucciole ; 1858) და "გარიბალდიანების სიყვარული" (1860 წ.), რამდენიმე პიესა, პუბლიცისტური სტატიება, ნარკვევი ”ხალხური და სამოქალაქო პოეზიის შესწავლა, განსაკუთრებით იტალიაში” (1854), ჰენრიხ ჰაინეს თარგმანები და მრავალი სხვა. პოპულარობა მას მისი სიკვდილის შემდეგ გამოქვეყნებულმა რომანმა „იტალიელის აღსარება“ მოუტანა, რომელშიც დაწვრილებით საუბრობდა რისორჯიმენტოს მონაწილეებზე.
სქოლიო
გიტარეროს მღვიმე

გიტარეროს მღვიმე — არქეოლოგიური ძეგლი პერუში, ანკაშის რეგიონში, კალეხონ-დე-უაილასის ხეობაში.
ადამიანის ნაკვალევი მღვიმეში ჩანს ჯერ კიდევ 10 000 – 12 000 წლის წინ. გამოქვაბულში აღმოჩენილი ცეცხლის ნაკვალევი თარიღდება ძვ. წ. 8 500–7 000 წლებით. აღმოჩენილია ასევე სხვადასხვა არტეფაქტები (უძველესი ხანის ადამიანის მატერიალური კულტურის ნაშთები): ხის ნაკეთიბები, ძვლები, ირმის რქები, ტირიფის ფოთლები და ა.შ.
იხილეთ აგრეთვე
პერუს არქეოლოგიური ძეგლები
რესურსები ინტერნეტში
გიტარეროს მღვიმის ქრონოლოგია
პერუს არქეოლოგიური ძეგლები
გვიმრების ხევი: უკანასკნელი ტროპიკული ტყე

გვიმრების ხევი: უკანასკნელი ტროპიკული ტყე — 1992 წლის ავსტრალიურ-ამერიკული ანიმაციური მუსიკალური ფენტეზი ფილმი, გადაღებული ბილ კროიერის მიერ. მისი პროდიუსერები არიან პიტერ ფეიმენი და უეინ იანგი, ხოლო 15 წლით ადრე დაიანა იანგის მიერ დაწერილი წიგნის მიხედვით სცენარის ავტორი - ჯიმ კოქსი. ფილმის მუსიკის კომპოზიტორია ალან სილვესტრი.
„გვიმრების ხევის“ პერსონაჟებს ახმოვანებენ ჯონათან უორდი, სამანთა მეთისი, ტიმ კარი, კრისტიან სლეიტერი და
რობინ უილიამსი. ფილმის მოვლენები მიმდინარეობს ავსტრალიის ტროპიკულ ტყეში, რომელიც დასახლებულია მომცრო ფერიებით. მთავარი პერსონაჟია ფერია სახელად კრისტა, რომელიც შეცდომით შეამცირებს ზომაში ახალგაზრდა შეშის მჭრელ ზაკს. ისინი ერთად ცდილობენ სხვა ფერიების შეჭის მჭრელებისგან და ეკოლოგიის დამაბინძურებელ არსება ჰექსუსისგან დასაცავად.
ფილმის პრემიერას მოჰყვა მრავალი დადებითი შეფასება. თავისი დროისთვის იგი კინოგაქირავებაში საკმაოდ წარმატებული აღმოჩნდა, ისევე, როგორც სახლის ვიდეოს გაყიდვის შემდეგ, 1998 წელს მას მოჰყვა პირდაპირ ვიდეოზე გამოსული გაგრძელება „გვიმრების ხევი 2: ჯადოსნური გადარჩენა“, თუმცა როლების გახმოვანებაზე ორიგინალური გუნდიდან რომელიმე მსახიობს არ უმუშავია.
რესურსები ინტერნეტში
საოტზე Don Markstein's Toonopedia
სქოლიო
1992 წლის ანიმაციური ფილმები
ამერიკული ფილმები
ამერიკული სათავგადასავლო ფილმები
ამერიკული კომედიური ფილმები
ამერიკული მუსიკალური ფილმები
ამერიკული დრამატული ფილმები
შერკინება (1995 წლის ფილმი)

შერკინება (1995 წლის ფილმი)
შერკინება — 1995 წლის ტრილერი, რომელიც გადაღებულია რეჟისორ მაიკლ მენის მიერ. გადაღებულია მისი და არტ ლინსონის სცენარის მიხედვით. მთავარ როლებში არიან ალ პაჩინო და რობერტ დე ნირო.
სიუჟეტი
ნილ მაკკოლი - დამნაშავეთა სამყაროს მიეკუთვნება. ის ერთ-ერთი საუკეთესოა, თუ შეიძლება ასე ითქვას დამნაშავეზე. მასთან მუშაობა დიდ პატივად მიაჩნიათ სუპერპროფესიონალ კრიმინალებს... მაგრამ მის წინააღმდეგაა ვინსენტ ხანნა. ლოს-ანჯელესის საუკეთესო დეტექტივი. ვინსენტს და ნილს ბევრი აქვთ საერთო, მიუხედავად ამისა ისინი კანონის სხვადასხვა მხარეს არიან. ორი უძლიერესი ჯგუფი ერთმანეთის წინააღმდეგ - სამკვდრო-სასიცოცხლო ბრძოლაში...
რესურსები ინტერნეტში
1995 წლის ფილმები
ინგლისურენოვანი ფილმები
ამერიკული ფილმები
მაიკლ მენის ფილმები
Vraneštica

Vraneštica is a village in the municipality of Kičevo, North Macedonia. It was the seat of the now-defunct Vraneštica Municipality.
Demographics
The village is attested in the 1467/68 Ottoman tax registry (defter) for the Nahiyah of Kırçova. The village had a total of 49 houses, excluding bachelors (mucerred).
According to the 2002 census, the village had a total of 438 inhabitants. Ethnic groups in the village include:
Macedonians 437
Serbs 1
References
Villages in Kičevo Municipality
შაჰ ისმაილის ორდენი

შაჰ ისმაილის ორდენი — აზერბაიჯანის უმაღლესი სამხედრო ორდენი. დაწესებულია აზერბაიჯანის რესპუბლიკის პრეზიდენტის ჰეიდარ ალიევის მიერ 1993 წლის 6 დეკემბერს. ორდენით ჯილდოვდებიან აზერბაიჯანის შეიარაღებული ძალების უფროსი ოფიცრები, შეიარაღებული ძალებისა და შენაერთების მეთაურები.
ორდენით დაჯილდოება
ორდენით „შაჰ ისმაილით“ აჯილდოვებენ:
აზერბაიჯანის რესპუბლიკის შეიარაღებული ძალების გაძლიერებისათვის;
აზერბაიჯანის რესპუბლიკის ტერიტორიული მთლიანობის უზრუნველჰყოფისათვის;
გამოჩენილი მხედრული მოღვაწეობისათვის;
რესპუბლიკაში საგანგებო ვითარებების ლიკვიდაციის გამო.
რესურსები ინტერნეტში
ორდენი „შაჰ ისმაილი“
აზერბაიჯანული კულტურა
არსენ შველაშვილი

არსენ შველაშვილი
არსენ ერისტოს ძე შველაშვილი (დ. 30 მარტი, 1935, სოფ. ზემო ალვანი, ახლანდ. ახმეტის მუნიციპალიტეტი — გ. 1999) — ქართველი ქიმიკოსი. საქართველოს მეცნიერებათა აკადემიის წევრ-კორესპონდენტი (1997), ქიმიის მეცნიერებათა დოქტორი, პროფესორი.
1958 წელს დაამთავრა საქართველოს პოლიტექნიკური ინსტიტუტის ქიმიურ-ტექნოლოგიური ფაკულტეტი. სახელმწიფო პრემიის ლაურეატი, 250-მდე სამეცნიერო ნაშრომისა და 15-მდე ფუნდამენტური წიგნის ავტორი.
რესურსები ინტერნეტში
საქართველოს მეცნიერებათა ეროვნული აკადემიის წევრ-კორესპონდენტები
ქართველი ქიმიკოსები
ახმეტის მუნიციპალიტეტში დაბადებულები
საქართველოს პოლიტექნიკური ინსტიტუტის კურსდამთავრებულები (1958)
საქართველოს სახელმწიფო პრემიის ლაურეატები
რენლი ბარათეონი

რენლი ბარათეონი — ჯორჯ რეიმონდ რიჩარდ მარტინის ფენტეზის ჟანრის რომანების სერიის, „ყინულისა და ცეცხლის სიმღერის“ პერსონაჟი ასევე მისი ტელეადაპტაციის ერთ-ერთი გმირი. იგი წარდგენილია 1996 წელს გამოცემულ წიგნ „სატახტოთა თამაშში“ და „მეფეთა ჯახი“ (1998). ტელეადაპტაციისას მისი როლი შეასრულა ინგლისელმა მსახიობმა გეთინ ენტონიმ.
რენლი ბარათეონი არის ბარათეონთა ძმებიდან ყველაზე უმცროსი და გრიგალის კიდის ლორდი.
ტარგარიენთა სახლის დამხობისა და რობერტის გამეფების შემდეგ ის გახდა გრიგალის კიდის ლორდი, მიუხედავად მისი ასაკისა. რობერტის მცირე საბჭოში ის იკავებდა სამართლის ოსტატის ადგილს, მაგრამ ეს თანამდებობა მიატოვა რობერტის სიკვდილის შემდეგ, რადგან მან გამოთქვა პრეტენზია ტახტზე.
ბიოგრაფია
ლორდი რენლი ბარათეონი არის ლორდ სტეფონ ბარათეონის და ლედი კასანა ესტერმონტის უმცროსი ვაჟი. სტეფონი იყო ბარათეონთა სახლის ხელმძღვანელი და გრიგალის კიდის ლორდი. გრიგალის კიდე არის 7 სამეფოდან ერთ-ერთი კონსტიტუციური რეგიონი. რენლის ჰყავს ორი უფროსი ძმა რობერტი და სტანისი. როდესაც პატარები იყვნენ სტეფონი და კასანა დაიღუპნენ ამიტომაც რობერტმა მემკვიდრეობით მამის ტიტული მიიღო.
როებრტი ლიდერობდა აჯანყებას მეფე ეირის II ტარგარიენის წინააღმდეგ, აჯანყებულებს მიზნად ჰქონდათ დასახული შლეგი მეფის ტახტიდან ჩამოგდება და ანდალთა და პირვეყოფილთა მეფე რობერტი გახმდარიყო. რობერტმა რენლი გრიგალის კიდის ლორდად აქცია გამარჯვების შემდეგ, მიუხედავად იმისა რომ ის ძალიან პატარა იყო და ომში არ უბრძოლია.
რენლი ემსახურებოდა რობერტს მცირე საბჭოში როგორც სამართლის ოსტატი მეფის საბიჯელში. ის იყო მეოთხე ტახტის მემკვიდრეებში მის წინ მოდიოდნენ მისი ძმისშვილები ჯოფრი და ტომენი ასევე მისი ძმა სტანისი. რენლი პოპულარულია ხალხში მისი მეგობრული თვისებებით და კარგი მანერებით.
რენლი წლების განმავლობაში ჰომოსექსუალურ ურთიერთობაში იყო სერ ლორას ტაირელთან. მაგრამ ისინი ამ ყველაფერს საიდუმლოდ ინახავდნენ თავიანთი რელიგიის გამო.
რესურსები ინტერნეტში
რენლი ბარათეონი
სქოლიო
სატახტოთა თამაში
ყინულისა და ცეცხლის სიმღერის პერსონაჟები
კვირიკეთი

კვირიკეთი — სოფელი საქართველოში, გურიის მხარის ოზურგეთის მუნიციპალიტეტში, შემოქმედის თემში (სოფლები: გომი, გონებისკარი, კვირიკეთი, შემოქმედი, წითელმთა). მდებარეობს მდინარე ბჟუჟის მარჯვნივ, ზღვის დონიდან 75 მ., ოზურგეთიდან 1,5 კმ. სოფელში არის საჯარო სკოლა. საბჭოთა პერიოდში სოფელში გავრცელებული იყო მეჩაიეობა.
ეკლესია
სოფელში დგას XIX საუკუნის წმინდა კვირიკესა და ივლიტას სახელობის დარბაზული ეკლესია. ქვით ნაგებ ტაძარში მოთარეშე ოსმალებს გუმბათი და ეკვდრები დაუნგრევიათ. 1828 წელს მის სამრევლოში 17 კომლი შედიოდა. ეკლესია ორი კომლით ეკუთვნოდა კვიპროსზე მდებარე გიქოკოს მონასტერს. ტაძრის აღდგენა 1990 წლის თებერვალში დაიწყო და 1991 წლის 28 ივლისს დასრულდა.
მოსახლეობა
ცნობილი ადამიანები
სოფელში დაიბადნენ:
ნესტორ კალანდარიშვილი - ანარქისტი და რევოლუციონერი. სოფელში მოქმედებდა მისი სახელობის სახლ-მუზეუმი;
მელქისედეკ გუნთაიშვილი - ფირალი, ტერორისტი, რევოლუციონერი. დასაფლავებულია კვირიკეთის ეკლესიის ეზოში;
გურამ თიკანაძე - ალპინისტი და ფოტოგრაფი;
ივლიანე კეჭაყმაძე - მომღერალი.
ლიტერატურა
სქოლიო
ოზურგეთის მუნიციპალიტეტის სოფლები
იოზეფ ფრაუნჰოფერი

იოზეფ ფრაუნჰოფერი (დ. 6 მარტი, 1787, სტრაუბინგი — გ. 7 ივნისი, 1826, მიუნხენი) — გერმანელი ფიზიკოსი. მან დაამზადა ოპტიკური მინა, შექმნა სპექტროსკოპი და დიფრაქციული მესერი. 1814 წელს აღმოაჩინა და შიესწავლა მზის სპექტრში მუქი ხაზები, რომელსაც დღესდღეობით ფრაუნჰოფერის ხაზები ეწოდება.
ბიოგრაფია
იოზეფ ფრაუნჰოფერი დაიბადა 1787 წლის 7 მარტს სტრაუბინგში, ღარიბი მეშუშუის ოჯახში. იგი ფრენც ხავერ ფრაუნჰოფერის და მარია ანა ფროლიჩის მეთერთმეტე შვილი იყო. 11 წლის ასაკში ფრაუნჰოფერი მიაბარს სარკისა და შუშის სახელოსნოში პრაქტიკანტად. ამ სახელოსნოს ხელმძღვანელობდა ფილიპ ანტონ ვეიჩელსბერგერი. ფრაუნჰოფერმა მეცნიერული გამოკვლევები დაიწყო მაშინ, როდესაც ერთ-ერთი მსხვილი ოპტიკური სახელოსნოს ხელმძღვანელი და მფლობელი გახდა. სწორედ ამ სახელოსნოში გამოიგონა მან მინის ახალი სახე ტყვიის დამატებით, რომელსაც განსაკუთრებული თვისებები ჰქონდა (კარგად გარდატეხდა სინათლეს). ამ მინისაკან გაკეთებული პრიზმები უმსუბუქებდნენ მეცნიერს სინათლის გარდატეხის კოეფიციენტის განსაზღვრას.
მოღვაწეობა
ფრაუნჰოფერმა შემდგომი გამოკვლევების შედეგად შექმნა სპექტროსკოპის ტიპი ვიწრო ხვრელით, რომელიც შედგებოდა საზერი მილისაგან, პრიზმის, კოლიმატორის და პარალელური სხივების მიმღები მოწყობილობისაგან. სპექტროსკოპში გასულ მზის სხივებს სინათლის გამოკვლევის დროს მან აღმოაჩინა მზის სპექტრში მუქი ხაზები. ამ ხაზებს მოგვიანებით ფრაუნფჰოფერის ხაზები ეწოდა. თვითონ მეცნიერი ამ ხაზებს გამყოფ ხაზებად თვლიდა. ამ ხაზების გამოყენებით ფრაუნჰოფერმა დააზუსტა გარდატეხის კოეფიციენტის სიდიდე, ყოველ ცალკეულ ხაზს მიაწერა ცალკეული კოეფიციენტი (1814-1815). მოგვიანებით ნახსენები ხაზები აღმოჩნდა ატომური შთანთქმის ხაზები (ამას მოგვიანებით განმარტავდა რობერტ ბუნსენი და გუსტავ კირხჰოფი). ფრაუნჰოფერის აღმოჩენას ძალიან დიდი მნშვნელობა აქვს: სწორედ მუქი ხაზების შედარებით სხვა სპექტრების ხაზებთან განისაზღვრება სინათლის ტალღების სიგრძე. აგრეთვე კვლევის დროს ჰრაუნჰოფერმა შენიშნა ნათელი ფიზქისებული ხაზები, რომლებიც გამოჩნდნენ სპექტრის ფორთოხლის ფერში.
სიცოცხლის უკანასკნელ წლებში ჰრაუნჰოფერმა აღმოაჩინა სინათლის დიფრაქციის მოვლენა დიფრაქციულ მესერზე, რომელიც თვითონვე დაამზადა (1821-1822). მან მოოქროვილი მინის მილიმეტრზე ამოჭრა 300 წვრილი ხაზი. ასეთი მესერის შექმნა განსაკუთრებულ სიზუსტე და და მოთმინებას მოითხოვდა (ეს მესერი გამოიყენებოდა რთული სპექტრების გამოკვლევისათვის). მათი დახმარებით შესაძლებელია ყოველგვარი სახის სინათლისათვის დიდი სიზუსტით განისაზღვროს ტალღის სიგრძე. მანვე დაიწყო სპექტროსტოპის განვითარება: ცოდნის ეს დარგი დიდი დროის მანძილზე დიდ დახმარებას უწევდა მეცნიერებს.
ფრაუნჰოფერის ეპოქაში მრავალი მინის მეთებელი იღუპებოდა მძიმე მეტალებით მოწამვლის შედეგად. ფრაუნჰოფერიც სწორედ ასეთ სიტუაციაში დაიღუპა 1826 წლის 7 ივნისს, მიუნხენში, 39 წლის ასაკში.
ლიტერატურა
სობესიაკი რ., დიდი ფიზიკოსები, გვ. 53-54, თბ., 1978.
რესურსები ინტერნეტში
"Catholic Encyclopedia article on Joseph von Fraunhofer". newadvent.org.
"Joseph von Fraunhofer". Fraunhofer-Gesellschaft.
სქოლიო
გერმანელი ფიზიკოსები
დაბადებული 6 მარტი
დაბადებული 1787
გარდაცვლილი 7 ივნისი
გარდაცვლილი 1826
თამარ მეფის ორდენი (განთავისუფლების კომიტეტი)

თამარ მეფის ორდენი (განთავისუფლების კომიტეტი)
თამარ მეფის ორდენი — პირველი მსოფლიო ომის დროს ევროპაში დაფუძნებული „საქართველოს განთავისუფლების ეროვნული კომიტეტის“ მიერ 1915 წელს შემოღებული ჯილდო.
სამახსოვრო ნიშნით „განთავისუფლების კომიტეტი“ საქართველოს თავისუფლებისთვის ბრძოლაში შეტანილი წვლილისათვის აჯილდოებდა სამხედრო და სამოქალაქო პირებს. თავდაპირველად ორდენის ორი ხარისხი - I და II - არსებობდა, თუმცა მოგვიანებით ორდენს დაემატა ასევე III ხარისხის ჯილდოც.
სამივე ხარისხის ორდენზე რვაქიმიანი ვერცხლის ვარსკვლავის ცენტრში მოთავსებულია ერთნაირი მედალიონი თამარ მეფის მოოქრული ვერცხლის პორტრეტით და ოქროთი მოვარაყებული წარწერით „ქართული ლეგიონი, 1915“.
ორდენით დაჯილდოების პირვანდელი დებულების თანახმად, გადაწყვეტილებას მისი მინიჭების შესახებ იღებდა „განთავისუფლების კომიტეტი“ წევრთა 2/3-ის თანხმობით, თუმცა, როდესაც 1918 წლის 21 ივლისს ბერლინში ეროვნული კომიტეტის უკანასკნელი სხდომა გაიმართა და კომიტეტმა მუშაობა დაასრულა, დაადგინეს, თამარის ორდენით დაჯილდოების უფლება პრეზიდიუმს გადასცემოდა.
რესურსები ინტერნეტში
თამარ მეფის ორდენი , დავით ლორთქიფანიძე, 01.05.18.
თამარ მეფის ორდენი — ენციკლოპედია „საქართველო“
The Georgian Order of St Tamara Medal at The German Caucasian Expedition: Georgia 1918
Guide to German Ribbon Bars, 1914–1945: "probably the single most peculiar military decoration of all time"
The World's Most Bizarre Award—A New Chapter! at the Gentleman's Military Interest Club (GMIC)
Georgia: The Order of Tamara at the Orders and Medals Society of America (OMSA)
Royal Order of Queen Tamar
სქოლიო
თამარ მეფის ორდენი
ქართული ნაციონალიზმი
Planchón-Peteroa

Planchón-Peteroa is a complex volcano extending in a north–south direction along the border between Argentina and Chile. It consists of volcanoes of various ages with several overlapping calderas. Those include Volcán Planchón, Volcán Peteroa and Volcán Azufre.
A partial collapse of the complex about 11,500 years ago produced a major debris avalanche, which followed the course of the Teno River until reaching the Chile Central Valley.
Peteroa has a crater lake. Lagunas de Teno lies at the foot of Planchón volcano. In this area also is the Vergara International Pass.
September 6, 2010 eruption
Planchón-Peteroa Volcano erupted on September 6, followed by a stronger eruption on September 18. On September 21, the volcano erupted once again, emitting a dark gray plume of volcanic ash. As winds blew the ash southeast into Argentina, residents there were warned by authorities to evacuate the nearby areas before Planchón-Peteroa would erupt again.
See also
List of volcanoes in Argentina
List of volcanoes in Chile
Descabezado Grande
Las Leñas
References
Mountains of Argentina
Mountains of Chile
Complex volcanoes
Active volcanoes
Volcanic crater lakes
Calderas of Argentina
Calderas of Chile
Volcanoes of Maule Region
Volcanoes of Mendoza Province
Polygenetic volcanoes
Argentina–Chile border
International mountains of South America
აშურის მეჩეთი

აშურის მეჩეთი, იგივე ლეკური მეჩეთი — XII საუკუნის მეჩეთი ბაქოში, იჩერი შეჰერში.
მეჩეთი აშენდა 1169 წელს მშენებლების ნაჯაფ აშურის და მისი შვილის იბრაჰიმის მიერ. განლაგებულია ასაფ ზეინალის ქუჩაზე იჩერი- შეჰერში. მეჩეთს ხშირად ლეკების მეჩეთს უწოდებენ. ეს სახელწოდება დაკავშირებულია მე-19 საუკუნის ნავთობის ბუმთან. ამ მოვლენასთან დაკავშირებით ბაქოს მოაწყდა უამრავი მუშა ხელი, მათ შორის დაღესტანიდანაც. ეს მეჩეთი გამოუყეს ლეკ მუშებს რელიგიური ცერემონიების ჩასატარებლად.
აშურის მეჩეთს გააჩნია პარალელიპიპედის ფორმა. მას გააჩნია ორი პატარა ფანჯარა სამხრეთ კედელზე. შესასვლელს რთავს სამლოცველო დარბაზში შესასვლელი თაღი.
1970 წელს მეჩეთს ჩაუტარდა რესტავრაცია. რეკონსტრუქციის შედეგად მას აღმოაჩნდა ორი სასანიდური ხანის თაღი. ეს თაღებიც მეჩეთის სამხრეთ მხარეს არის განლაგებული.
სქოლიო
ბაქოს ღირსშესანიშნაობები
აზერბაიჯანის მეჩეთები